

LĒMUMS

Ādažos, Ādažu novadā

2024. gada 25. aprīlī **Nr. 163**

**Par grozījumiem Ādažu novada pašvaldības domes 26.07.2023. lēmumā Nr. 291**

**“Par Krastupes ielas pārbūvi”**

Ādažu novada pašvaldības dome 2023. gada 26. jūlijā pieņēma lēmumu Nr. 291 “Par Krastupes ielas pārbūvi”, atbalstot Krastupes ielas projektēšanu un nosakot pašvaldības finansējumu 85 000 *euro* apmērā būvprojekta izstrādei 2024./2025. gadā.

Saskaņā ar pašvaldības Iepirkumu komisijas 2024. gada 12. marta lēmumu (protokols Nr. 5-6-2024/02-6) līguma slēgšanas tiesības atklātā konkursā “Krastupes ielas pārbūves projektēšana un autoruzraudzība” (iepirkuma identifikācijas Nr. ĀNP 2024/02) tika piešķirtas SIA “Ceļu komforts Rīga”, par līgumcenu 82 128,75 *euro*, bez PVN (99 375,79 *euro*, ar PVN).

Saskaņā ar pašvaldības 2023. gada 28. decembra saistošajiem noteikumiem Nr. 52/2023 “Par Ādažu novada pašvaldības budžetu 2024. gadam” projekta realizācijai 2024. gadā tika apstiprināti 85 000 *euro*.

Pamatojoties uz Pašvaldību likuma 4. panta pirmās daļas 2., 3. un 4. punktu un Finanšu komitejas 17.04.2024. atzinumu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 26.07.2023. lēmumā Nr. 291 “Par Krastupes ielas pārbūvi”:
   1. papildināt ar 3.1 punktu šādā redakcijā:

“3.1 Piešķirt papildu finanšu līdzekļus 14375,79 *euro* apmērā pašvaldības 2024. gada budžetā paredzētajam finansējumam 85000 *euro*, būvprojekta “Krastupes ielas pārbūve” izstrādes pakalpojuma gala maksājumam un autoruzraudzībai. Papildu finansējumu iekļaut Centrālās pārvaldes Attīstības un projektu nodaļas 2025. gada budžeta projekta tāmē.”.

* 1. aizstāt lēmuma pielikuma 4. pozīcijas ailē “Finansējuma apjoms (indikatīvi) *euro* ar PVN” skaitli “85000,00” ar skaitli “99375,79”.

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU